Ди къуэш республикэхэм
Нэхъ пасэу щIадзэ
Адыгей. Республикэм и мэкъумэшыщIэхэм бжьыхьэсэр Iухыжыным тхьэмахуитIкIэ нэхъ пасэу щIадзащ.
«Хьэуамрэ щIымрэ къэхуабэри, хьэцэпэцэр нэхъ пасэу игъэхъуащ. Абы къыхэкIыу иужьрей илъэсхэм екIуэкI пIалъэм нэхърэ махуэ 15-кIэ нэхъ пасэу Iухыжыгъуэ лэжьыгъэхэм щIэддзэнущ. Бжьыхьэсэхэр щызэщIакъуэжынущ гектар мин 98-м», — къет Адыгейм мэкъумэш хозяйствэмкIэ и министерствэм.
«ДэIэпыкъуэгъу псынщIэ» автомашинэу 20
Къэрэшей-Шэрджэс. Медицинэм и лэжьакIуэм и махуэм ирихьэлIэу республикэм узыншагъэм щеIэзэ и IуэхущIапIэхэм сом мелуан 33,3-рэ и уасэ «дэIэпыкъуэгъу псынщIэ» автомашинэ 20-рэ ягъэIэпхъуэ зэреIэзэ-диагностикэ комплекси 2-рэ тыгъэ хуащIащ.
КъШР-м и премьер-министр Къардэн Муратрэ узыншагъэр хъумэнымкIэ министр Гербековэ Иринэрэ Черкесск къалэм и ут нэхъыщхьэм автомашинэхэм я IункIыбзэIуххэр район сымаджэщхэмрэ медицинэ IуэхущIапIэхэмрэ я дохутыр нэхъыщхьэхэм щратащ. «ДэIэпыкъуэгъу псынщIэ» автомашинэхэр иджырей IэмэпсымэщIэхэмкIэ къызэгъэпэщащ, ягъэIэпхъуэ диагностикэ комплексхэм я зыр сабийхэм хуэщIащ. УЗИ, ЭКГ аппаратхэмкIэ, лабораторэ IэмэпсымэхэмкIэ зэщIэузэда етIуанэ комплексым цIыхухэм я деж диспансеризацэ щегъэкIуэкIынымкIэ Iэмал къитынущ.
УЭРДОКЪУЭ Женя.
